Ehdotus NEUVOSTON ASETUS Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien jakamisesta /* KOM/2010/0563 lopull. - NLE 2010/0285 */





[pic] | EUROOPAN KOMISSIO | Bryssel 15.10.2010 KOM(2010) 563 lopullinen 2010/0285 (NLE) Ehdotus NEUVOSTON ASETUS Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien jakamisesta PERUSTELUT Neuvoston antaman valtuutuksen[1] mukaisesti Euroopan komissio on neuvotellut Komorien liiton kanssa Euroopan yhteisön ja Komorien liiton väliseen, 6. lokakuuta 2006 tehtyyn kalastuskumppanuussopimukseen liittyvän pöytäkirjan uusimiseksi. Uusi pöytäkirja parafoitiin näiden neuvottelujen tuloksena 21. toukokuuta 2010, ja se kattaa kolmen vuoden ajanjakson alkaen siitä päivästä, jona neuvosto hyväksyy päätöksen pöytäkirjan allekirjoittamisesta unionin puolesta ja väliaikaisesta soveltamisesta sen jälkeen, kun voimassa olevan pöytäkirjan voimassaolo päättyy 31 päivänä joulukuuta 2010. Kalastuskumppanuussopimukseen liittyvä uusi pöytäkirja on toimitettu neuvostolle, jonka on määrä hyväksyä sen allekirjoittaminen ja väliaikainen soveltaminen. Pöytäkirja on myös toimitettu neuvostolle ja Euroopan parlamentille sen tekemiseksi. Kalastusmahdollisuuksien osalta 45:n nuottaa käyttävän tonnikala-aluksen ja 25:n pintasiima-aluksen sallitaan kalastaa uuden pöytäkirjan puitteissa. SEUT-sopimuksen mukaisesti olisi määriteltävä kalastusmahdollisuuksien jako jäsenvaltioiden kesken. Tällä perusteella komissio ehdottaa, että neuvosto hyväksyy tämän asetuksen. 2010/0285 (NLE) Ehdotus NEUVOSTON ASETUS Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon komission ehdotuksen[2], sekä katsoo seuraavaa: 1. Euroopan unioni ja Komorien liitto neuvottelivat ja parafoivat 21 päivänä toukokuuta 2010 kalastuskumppanuussopimukseen liittyvän uuden pöytäkirjan, jossa myönnetään unionin aluksille kalastusmahdollisuuksia Komorien suvereniteettiin tai lainkäyttövaltaan kalastuksen osalta kuuluvilla vesillä. 2. Neuvosto hyväksyi […] päätöksen XXX/2010/EU[3] uuden pöytäkirjan allekirjoittamisesta ja väliaikaisesta soveltamisesta. 3. On tärkeää määritellä kalastusmahdollisuuksien jakomenettely jäsenvaltioiden kesken sekä pöytäkirjan väliaikaisen soveltamisen että sen koko voimassaoloajan osalta. 4. Sen varmistamiseksi, että pöytäkirjan nojalla käytettävissä olevat Euroopan unionin kalastusmahdollisuudet käytetään kokonaisuudessaan, on tarpeen valtuuttaa komissio jakamaan yhden jäsenvaltion käyttämättä jääneet kalastusmahdollisuudet tilapäisesti uudelleen toiselle jäsenvaltiolle, ilman että tämä kuitenkaan vaikuttaa kyseessä olevan pöytäkirjan mukaisten kalastusmahdollisuuksien jakamiseen tai vaihtamiseen jäsenvaltioiden kesken. 5. Erityisesti kalastustoiminnan jatkuvuuden varmistamiseksi voimassa olevan pöytäkirjan voimassaolon päätyttyä 31 päivänä joulukuuta 2010 tämän asetuksen olisi tultava voimaan seuraavana päivänä sen jälkeen, kun se on julkaistu, ON HYVÄKSYNYT TÄMÄN ASETUKSEN: 1 artikla 6. Euroopan yhteisön ja Komorien liiton väliseen kalastuskumppanuussopimukseen liittyvässä pöytäkirjassa vahvistetut kalastusmahdollisuudet, joista säädetään Euroopan yhteisön ja Komorien liiton väliseen kalastuskumppanuussopimukseen liittyvän pöytäkirjan allekirjoittamisesta ja väliaikaisesta soveltamisesta tehdyssä päätöksessä XXX/2010/EU, jaetaan jäsenvaltioiden kesken seuraavasti: 7. nuottaa käyttävät tonnikala-alukset Espanja | 22 alusta | Ranska | 22 alusta | Italia | 1 alus | 8. pintasiima-alukset Espanja | 12 alusta | Ranska | 8 alusta | Portugali | 5 alusta | 9. Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annettua neuvoston asetusta (EY) N:o 1006/2008[4] sovelletaan, sanotun kuitenkaan rajoittamatta sopimuksen ja pöytäkirjan määräysten soveltamista. 10. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan säännösten mukaisesti huomioon jonkin toisen jäsenvaltion kalastuslupahakemukset. Jos käy ilmi, että 1 kohdassa tarkoitettuja kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille ja pyytää niitä vahvistamaan, etteivät ne käytä kyseisiä kalastusmahdollisuuksia. Jos jäsenvaltio ei vastaa 10 päivän määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Sen jälkeen kun kyseinen jäsenvaltio on vahvistanut asian, käyttämättömät kalastusmahdollisuudet annetaan muiden jäsenvaltioiden käyttöön. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Päätös nro 9180/10, tehty 10 päivänä toukokuuta 2010. [2] EUVL C, … , s. [3] EUVL C, …, s. [4] EUVL L 286, 29.10.2008, s. 33.